Končar – Električna vozila
Končar – Električna vozila d.d. ir Horvātijas elektrisko sliežu transportlīdzekļu ražotājs. Uzņēmums ietilpst KONČAR grupā, kurai pieder 75 % kapitāldaļu. Uzņēmuma rūpnīca atrodas Zagrebā. Uzņēmums ražo zemās grīdas tramvajus, elektrolokomotīves, elektrovilcienus un dīzeļvilcienus ar elektrisko piedziņu. Končar – Električna vozila ir Eiropas Dzelzceļa nozares asociācijas UNIFE loceklis.